ხარაგაულის მუნიციპალიტეტის საკრებულოს ჯანდაცვისა და სოციალურ საკითხთა კომისიის ანგარიში 2018 წლის სექტემბრიდან 2019 წლის აგვისტოს ჩათვლით გაწეული მუშაობის შესახებ.

მოგახსენებთ, რომ საკრებულოს ჯანდაცვისა და სოციალურ საკითხთა კომისია ხელმძღვანელობს კომისიის დებულებითა და 2019 წლის სამუშაო გეგმა გრაფიკის მიხედვით. საანგარიშო პერიოდში ჩატარებული გვაქვს 12 სხდომა და 2 გაერთიანებული კომისიების სხდომა, რომელ სხდომებზეც განვიხილეთ, მოვისმინეთ და დავგეგმეთ სოციალური და ჯანდაცვის მიმართულებთ გასატარებელი ღონისძიებები.

ჯანმრთელობისა და სოციალური მდგომარეობის გაუმჯობესების მიზნით მუნიციპალიტეტში მოქმედებს 6 ძირითადი და 17 ქვეპროგრამა, რომლის ფარგლებშიც ვცდილობთ მერიის შესაბამის სამსახურთან ერთად, რაც შეიძლება მეტ ადამიანს შევუმსუბუქოთ მდგომარეობა და გავუწიოთ დახმარება. 2018 წლის ოქტომბერში კომისიამ იმსჯელა იმ ბენეფიციარების კრიტერიუმების განსაზღვრაზე მერიის სოციალურ სამსახურთან ერთად ვისაც გათბობისათვის შეშა გამოეყო. დადგინდა კრიტერიუმები მარტოხელა, დავრდომილი და ძალიან გაჭირვებული ოჯახები. შეძენილი იქნა მერიის მიერ 60 მ3 საშეშე მერქანი და გადაეცა 30 ოჯახს 2 მ3 ოდენობით. ეს პროგრამა სამწუხაროდ მხოლოდ დაბის ტერიტორიაზე ხორციელდება.

ნოემბრის თვეში კომისია აქტიურად ჩაერთო 2019 წლის ბიუჯეტის განხილვაში. კომისიამ იმსჯელა წარმოდგენილ 2019 წლის ბიუჯეტის პროექტზე და ჩათვალა, რომ ბიუჯეტის პროექტი გაცილებით უკეთესია 2018 წლის ბიუჯეტზე. 2019 წლის ბიუჯეტში 170 000 ლარით არის გაზრდილი სოციალური მიმართულებები. იმავდროულად კომისიამ შეიმუშავა და მერს წარუდგინა შემდეგი შენიშვნები: კომისია კატეგორიული წინააღმდეგია ონკოლოგიური დაავადების მქონე პაციენტების მკურნალობის ხარჯების 1500 ლარიდან 1200 ლარამდე შემცირების. არგუმენტი, რომელიც წარმოადგინა მერიის სოციალურმა სამსახურმა, რომ თანხის შემცირების შემთხვევაში მეტ ბენეფიციარს მოემსახურებიან, კომისიამ არ გაითვალისწინა. კომისია თვლის, რომ ერთჯერადი ფინანსური დახმარების გაზრდა 30 000 ლარამდე არსებულზე უკეთესია, მხოლოდ დაფინანსება უნდა წავიდეს განსაზღვრული მიმართულებებით. კომისიამ ჩათვალა, რომ შ.შ.მ. პირთა სოციალურ დაცვაზე გამოყოფილი 40 000 ლარიდან დახარჯულია 7 943 ლარი. საუბარია 2018 წლის 10 თვეზე. სხვაობა გამოყოფილ და გახარჯულ თანხებს შორის შთამბეჭდავია. კომისიის აზრით თანხა შეიძლება გადატანილი იყოს სხვა პროგრამაში. კომისიას მომართა ა/ო „ნაბიჯი ხარაგაულის“ მიერ განხორციელებული პროექტის „ჩვენ აქ ვართ“ ფარგლებში შექმნილი შ.შ.მ. პირთა მშობელთა კომიტეტის მიერ შემუშავებული „განსაკუთრებით მძიმე შეზღუდვის მქონე პირთა ოჯახების დახმარების პროგრამა“. ის პირები, რომლებიც ბავშვობიდან არიან სტატუსის მატარებლები მძიმე დიაგნოზით მათი მომვლელები არიან ძირითადად ოჯახის წევრი ქალბატონები დედები, დები. იმ მომენტისათვის არ არსებობდა სახელმწიფო პროგრამა, რომელიც ასეთ ოჯახებს შეუმსუბუქებდა მდგომარეობას.

მშობელთა კომიტეტის ა/ო ორგანიზაცია „ნაბიჯი ხარაგაულის“ მომართვის შემდეგ, კომისიის წევრთა თანხმობით და ერთსულოვნებით შევიტანეთ ბიუჯეტის შენიშვნებში იმ იმედით შ.შ.მ. პირთა ოჯახები მინიმალურად მაინც გაიუმჯობესებენ ცხოვრების პირობებს. საბოლოოდ კომისიას მიზანშეწონილად მიაჩნია ვინაიდან გაორმაგებულია მომართვიანობა ონკოლოგიური დაავადების მქონე პაციენტების მიერ და ოპერაციების შემდგომი მკურნალობის საჭიროების მქონე პირების მიერ ჯანდაცვისა და სოციალური მიმართულების ბიუჯეტი გაიზარდოს 50 000 ლარით. რაც არ იქნა გათვალისწინებული მერიის მიერ.

დეკემბრის თვეში გამართულ კომისიის სხდომაზე ვიმსჯელეთ სადღესასწაულოდ გასაცემი თანხის ოდენობაზე და ბენეფიციართა კრიტერიუმებზე. გამოყოფილი 5 000 ლარს კომისიისა და საკრებულოს წევრთა კატეგორიული მოთხოვნის შემდეგ დაემატა 5 000 ლარი საახალწლოდ დასახმარებელ ოჯახთა რაოდენობამ შეადგინა 200 ოჯახი, რომლებსაც თითოეულს მოუწია 50-მა ლარმა. უნდა აღინიშნოს, რომ დასახმარებელ ოჯახთა სიები წარმოადგინეს მერიის წარმომადგენლებმა და მაჟორიტარმა დეპუტატებმა. ასევე კომისიის სხდომაზე გადაწყდა, რომ საშობაო „ალილოს“ დღესასწაული მიგველოცა, მუნიციპალიტეტის ყველა ტერიტორიულ ერთეულში მცხოვრები უკიდურესად გაჭირვებული მოსახლეობისათვის, დახმარება გაეწია 150 ოჯახს. 2019 წლამდე „ალილოს“ დღესასწაული ეწყობოდა დაბა ხარაგაულში. აღსანიშნავია, რომ მოსახლეობამ გაითავისა და ტრადიციად იქცა საშობაო „ალილო“ და მერიასთან ერთად მოსახლეობაც აქტიურად ეხმარება გაჭირვებულ თანამოქალაქეებს.

2019 წლის 1 თებერვალს მოწვეულ კომისიის სხდომაზე მოსმენილი იქნა მერიის ჯანდაცვისა და სოციალურ საკითხთა სამსახურის ანგარიში 2018 წელს გაწეული მუშაობის შესახებ. კომისიამ არსებული მდგომარეობის გათვალისწინებით დადებითად შეაფასა სამსახურის ანგარიში. მეორე საკითხი „სოციალურად დაუცველი და მძიმე ეკონომიკური პირობების მქონე მოქალაქეებზე და ამ წესით განსაზღვრულ სხვა პირებზე მატერიალური დახმარების გაცემის წესის დამტკიცების შესახებ“ ცვლილების შეტანის თაობაზე. შეგახსენებთ, რომ ახალი რეგულაციით პირველ, მეორე, მესამე კატეგორიებზე თანხის გაცემის ოდენობა განისაზღვრა. კომისიამ მხარი დაუჭირა აღნიშნული ცვლილების საკრებულოს სხდომაზე გატანას. კომისიის 2019 წლის 28 თებერვლის სხდომაზე კომისიამ მოისმინა საზ. ჯანდაცვის ცენტრის 2018 წლის გაწეული მუშაობის შესახებ. კომისიის წევრთა უმრავლესობა აღნიშნავს, რომ არსებული დაფინანსების ფარგლებში სამსახური კარგად ართმევს თავს მოსახლეობის მომსახურებას. ატარებენ ლექცია სემინარებს ორგანიზაციებში, ორგანიზებას უკეთებენ მოსახლეობის (50-70 წლამდე) გადაყვანას

ქ. ქუთაისში სხვადასხვა ონკო დაავადებათა გამოკვლევებზე უფასოდ საკუთარი ტრანსპორტით. 2019 წლის ბიუჯეტის მოცულობით სამსახური აღნიშნავს, რომ მეტი ბენეფიციარის მომსახურების საშუალება ექნება. მეორე საკითხზე 2018 წლის ბიუჯეტის შესრულების წლიური ანგარიში სოციალური მიმართულებით კომისიამ ნ.კიკნაძესთან ერთად კიდევ ერთხელ გაანალიზა, შეაფასა და კიდევ მოითხოვა საფინანსო სამსახურის მხრიდან თანხის ერთჯერად ფინანსურ დახმარებაზე დაფინანსების გაზრდა.

კომისია მხარს უჭერს ბიუჯეტის წლიური ანგარიშის საკრებულოს სხდომაზე გატანას. კომისიის 2019 წლის 27 მარტის სხდომაზე კულტურისა და ხელოვნების ცენტრისა და საზოგადოებრივი ჯანდაცვის ცენტრის ახალი პროგრამების დაფინანსების შესახებ. საბიუჯეტო ცვლილებით ა(ა)ი.პ ,,კულტურის ცენტრი“ ფინანსდება 8000 ლარით. თავის მხრივ სამსახური უმატებს 3600 ლარს, რომელიც მოხმარდება ბრაილის შრიფტის შემსწავლელ უსინათლოთა ჯგუფს. საზ. ჯანდაცვის ცენტრის 6800 ლარით დაფინანსების საბიუჯეტო ცვლილება მიიმართება 4 000 ლარი cჰეპატიტის ლაბორატორიული კვლევისათვის ამბულატორიის ექიმების დასაფინანსებლად. თითო პაციენტი 1 ლარი, 2 800 ლარით მოეწყობა ტუალეტი. კომისიამ გადაწყვიტა, რომ ზემოთ აღნიშნული სამსახურებისათვის თანხის გამოყოფის საბიუჯეტო ცვლილება დასამტკიცებლად გავიდეს საკრებულოს სხდომაზე. დღის წესრიგის მეორე საკითხზე ა(ა).ი.პ ,,სათნოების სახლი“ ბენეფიციარების , კვების, ინფრასტრუქტურის მდგომარეობისა და გასატარებელი ღონისძიებების შესახებ. (მომხს) გ.ჩიჩილიძე. კომისიის წევრებმა აღნიშნეს, რომ არსებული დაფინანსების ფარგლებში სამსახური დადებითად ართმევს თავს ბენეფიციარების მომსახურებას. 2019 წელს ,,სათნოების სახლი“ -ს ბიუჯეტი არ შეცვლილა. ემსახურება 73 ბენეფიციარს , კვება არის ნორმალური, მომსახურებაც კარგია. ხალხი კმაყოფილია. ჰყავთ ექთანი, რომელიც მოსულ ბენეფიციარებს უსინჯავს წნევას და აძლევს წამალს საჭიროების შემთხვევაში. სამსახური მუნიციპალიტეტის მთელ ტერიტორიაზე ახორციელებს განსაკუთრებული საჭიროების მოქალაქეებზე საკვები პროდუქტებით მომარაგებას. წარმოდგენილი ინფორმაცია კომისიამ მიიღო ცნობად.

2019 წლის 20 მაისის სხდომაზე კომისიამ განიხილა მერიის ჯანდაცვისა და სოციალური სამსახურის მიერ განვლილ 4 თვეში გაწეული მუშაობის მოსმენა. მოგეხსენებათ, რომ საკრებულომ არ მისცა თანხმობა მერს მანქანის შესაძენი თანხის გამოყოფაზე. ჯანდაცვისა და სოციალურმა კომისიამ მიმართა მერიას აღნიშნული თანხიდან გარკვეული რაოდენობის დაფინანსება მიმართულიყო სოციალური მიმართულებით, რაც გადაწყდა დადებითად. 26 ათასი ლარით გაზრდილმა დაფინანსებამ საშუალება მისცა სამსახურს, ყოველ ადმინისტრაციულ ერთეულში 3-4 ბენეფიციარს დაეხმაროს ყოველთვიურად. სამსახურის უფროსმა აღნიშნა, რომ ასევე შეუფერხებლად დაფინანსდება სხვა რეგულაციები და ქვეპუნქტები.

კომისიამ განიხილა სოფ. ჩხერში მცხოვრები ზაქარია ლურსმანაშვილის განცხადება, სადაც განმცხადებელი ითხოვს, საქართველოს ტერიტორიული მთლიანობისთვის ომში დაღუპულთა ოჯახების, (რომლებიც ვერ მოხვდნენ სახელმწიფო დახმარების მიმღებთა რიგში) პროგრამაში ჩართვას. მისი ძმა გიორგი ლურსმანაშვილი არის აფხაზეთის ომოს გმირი, ვახტანგ გორგასლის მეორე ხარისხის ორდენის კავალერი, რომელსაც არ დარჩა საკუთარი ოჯახი. კომისიის ყველა წევრი თანახმაა საკითხი გადაიჭრას დადებითად. მივმართეთ მერს და ვთხოვეთ გაეთვალისწინებინა კომისიის მოთხოვნა. საკითხი გადაიჭრა დადებითად.

2019 წლის 24 ივნისის განათლების, კულტურის, სპორტისა და ახალგაზრდულ საქმეთა საკრებულოს კომისიის სა ჯანდაცვისა და სოციალურ საკითხთა კომისიის ერთობლივ სხდომაზე განვიხილეთ ბორის შ.შ.მ ბავშვთა ცენტრში სასწავლო სააღმზრდელო მუშაობისა და გასატარებელი ღონისძიებების შესახებ. ინფორმაცია კომისიებს მოახსენა მამუკა ჭიპაშვილმა და რ.გურგენიძემ. აღინიშნა, რომ დღის ცენტრი ამ დროისთვის აღარ ფუნქციონირებს. პანსიონის ბაზაზე არსებული გარემონტებული ფართი ძალიან კარგ მდგომარეობაშია. მ.ჭიპაშვილის ინფორმაციით სკოლა პანსიონში ფუნქციონირებს საბავშვო ბაღი, რომელსაც არ აქვს საჭირო ფართი ბაღის შ.შ.მ ბავშვების გარემონტებულ ფართში გადმოყვანის შემთხვევაში ბაღის აღმზრდელებს ექნებათ კეთილმოწყობილი გარემო, ხოლო იმ შემთხვევაში თუ დღის ცენტრი განაახლებს მუშაობას მათ ყველა პირობა ექნებათ შექმნილი. კომისიამ მოისმინა მუნიციპალიტეტის ტერიტორიაზე სურსათი უვნებლობისა და მცენარეთა დაცვის მიმართულებით ჩატარებული მუშაობა. ინფორმაცია კომისიას მოახსენა გ.კიკალიშვილმა და ნ. სახვაძემ. მათ აღნიშნეს, რომ მიმდინარეობს პირუტყვის გეგმიური აცრები. მესამე წელია ცხოველთა დაავადება არ აღრიცხულა მუნიციპალიტეტში. ხორცი და რძის პროდუქტები უსაფრთხოა ჯანმრთელობისთვის. მიმდინარეობს მაღაზიების შემოწმება პროდუქტების ვარგისიანობაზე და ვადებზე. გამოვლენილია საკმაოდ ბევრი ფაქტი და შესაბამისად დაჯარიმდნენ დამრღვევები. მცენარეთა დაცვისა და ფაროსანასთან ბრძოლის მიმართულებით ჩატარებული სამუშაოს შესახებ ისაუბრა ნინო სახვაძემ.

2019 წლის 28 ივნისის სხდომაზე განვიხილეთ მერიის სოციალური სამსახურის მიერ შემუშავებული ახალი რეგულაციის შესახებ. მუნიციპალიტეტში უსახლკარო პირების აღრიცხვისა და რეგისტრაციის მათი დროებითი საცხოვრისით უზრუნველყოფის წესის დამდგენი კომისიის შექმნის შესახებ. კომისიის დამსწრე ყველა წევრი იწონებს წარმოდგენილ პროექტს. კომისიის 2019 წლის ივლისის სხდომაზე მოსმენილი იქნა მერიის ჯანდაცვისა და სოციალურ საკითხთა სამსახურის მიერ გაწეული მუშაობის 6 თვის შედეგები. ამუშავდა ახალი პროგრამა შ.შ.მ მომვლელის, რომლის ამუშავებაში კომისიასთან ერთად დიდი წვლილი მიუძღვის მთლიანად საკრებულოს და მის თავმჯდომარეს . პროგრამაში ჩართულია 40 შ.შ.მ პირი და 6 თვეში დახარჯული თანხა შეადგენს 3840 ლარს. სარეზერვო ფონდიდან გამოყოფილი 25 500 ლარიდან შეძენილი იქნა 2 საცხოვრებელი სახლი. ასევე დაეხმარნენ იშვიათი დაავადების მქონე ბავშვს სამკურნალოდ საზღვარგარეთ გასამგზავრებლად. კომისიამ ერთხმად აღნიშნა, რომ 2019 წლის 6 თვეში გაცილებით უკეთესი მდგომარეობაა წინა წლის შესაბამის პერიოდთან შედარებით. 2019 წლის 29 ივლისის კომისიის სხდომაზე მოსმენილი იქნა საზოგადოებრივი ჯანდაცვის ცენტრის დირექტორის მოვალეობის შემსრულებლის თათია ბლუაშვილის ინფორმაცია ექვსი თვის გაწეული მუშაობის შესახებ. სამსახური ახორციელებს ყველა გეგმიურ აცრებს ვადებში. მიმდინარეობს cჰეპატიტის ელიმინაციის სკრინინგი. წელს დაიწყეს და გამოკვლეულია მუნიციპალიტეტში მცხოვრები მოზარდების ფარისებრი ჯირკვლის პათოლოგიები. გამოკვლეული იქნა 259 პიროვნება. გამოკვლეული 259 პიროვნებიდან (სკოლის მე-9, მე-10 ) კლასის მოსწავლეები, ფარისებრი ჯირკვლის სხვადასხვა პათოლოგია აღმოაჩნდა 90 პიროვნებას 34.7 %. კვლევების შედეგები სათანადო რეკომენდაციებით და დანიშნული მკურნალობის სქემებით მიეწოდათ პათოლოგიების მატარებელ პიროვნებებს.

კომისიამ დადებითად შეაფასა სამსახურის მიერ გაწეული მუშაობა და მოიწონა მათ მიერ არჩეული პროგრამები.

კომისიას მომზადებული აქვს მასალები ა.ი.პ ,,სათნოების სახლის“ და კულტურის ცენტრთან არსებული ბრაილის შრიფტის შემსწავლელი ჯგუფის მონიტორინგის შესახებ. კომისიის სხდომა მოწვეული იქნა თვის ბოლოს და შედეგებს მოგახსენებთ საკრებულოს სხდომაზე. კომისია დიდი ყურადღებით ექცევა, როგორც კომისიის წევრების ასევე საკრებულოს სხვა წევრების მიერ დაყენებულ საკითხებს და თავის კომპეტენციის ფარგლებში პასუხობს, დახმარებას უწევს და საჭიროების შემთხვევაში მიმართავს მუნიციპალიტეტის მერს საკითხის მოგვარების მიზნით.

ჯანდაცვისა და სოციალურ საკითხთა

კომისიის თავმჯდომარე: /გ.თხელიძე/